proxectonos/corpus_dominio_legal_administrativo_tmp huggingface dataset:
23/11/2022 | Administración LocalMunicipal
Porto do Son
Aprobación Padrón Fiscal taxa CDM Piscina Porto do Son novembro 2022

A Concelleira Delegada do Concello de Porto do Son ditou resolución o 14/11/2022, aprobando o padrón fiscal da taxa pola prestación de servizos no Complexo Deportivo da Piscina Municipal correspondente ao mes de novembro de 2022, resolvendo: Primeiro.- Aprobar os recibos en concepto de taxa pola prestación de servizos do Complexo Deportivo da Piscina Municipal de Porto do Son durante o período correspondente ó mes de novembro de 2022, que comeza co abonado con código número 2 e termina co abonado con código número 2.562 totalizando 432 abonos por importe de 14.484,10 €. Segundo.- Aprobar os recibos do mes de novembro de 2022 en concepto de matrícula, totalizando 19 altas, por importe de 568,10 €; xa incluídos no importe anterior. Terceiro.- Aprobar os gastos de xestión (comisións) do Padrón de novembro de 2022, totalizando un total de 432 abonos, por importe de 20,09 € e aprobar os gastos de xestión (comisións) por devolución de recibos por un total de 0,08 € + IVE, por recibo devolto. Cuarto.- Dar conta deste acordo á Tesourería e Intervención Municipais. Na aplicación do artigo 37 da Ordenanza xeral de xestión, recadación e inspección dos tributos e doutros ingresos de dereito público do Concello de Porto do Son, o padrón exponse ao público polo prazo dun mes, contado a partir do día seguinte ao da publicación do presente edicto, que ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Durante este prazo, os interesados poderán solicitar información sobre as liquidacións recollidas no padrón fiscal e presentar as reclamacións ou observacións que estimen oportunas. De conformidade co establecido no artigo 108 da Lei 7/1985, do 2 de abril, reguladora das Bases do Réxime Local, contra as liquidacións contidas no padrón fiscal os suxeitos pasivos e demais persoas lexitimadas poderán formular, perante a Alcaldía e dentro do prazo dun mes (contado dende o día seguinte ao da finalización do período de exposición pública) o recurso de reposición regulado no artigo 14.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Porto do Son, 14 de novembro de 2022 A Concelleira Delegada Mª José Maneiro Quintáns
23/11/2022 | Administración LocalMunicipal
As Somozas
Aprobación de padrón fiscal de axuda no fogar do mes de outubro de 2022

Exposición pública de aprobación de padrón fiscal de axuda no fogar do mes de outubro de 2022 Por Resolucións da alcaldía 2022-0450 e 2022-0449 do 17/11/2022, aprobáronse os padróns de contribuíntes e liquidación do servizo de axuda no fogar nas modalidades do Sistema de Dependencia e de Libre Concurrencia respectivamente, correspondentes ao mes de outubro de 2022, expoñéndose ao púbico para a súa notificación colectiva segundo o establecido no artigo 102.3 da Lei Xeral Tributaria 58/2003, do 17 de decembro, polo prazo de quince días hábiles, a contar dendo o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. As Somozas, 17 de novembro de 2022 O alcalde, Juan Alonso Tembrás
23/11/2022 | Administración LocalMunicipal
Santa Comba
Elección xuíz de paz substituto do Xulgado de Paz de Santa Comba

Elección cargo xuíz de paz substituto Elección do cargo de xuíz de paz subsituto do Xulgado de Paz de Santa Comba, conforme aos artigos 101 e seguintes: 303,389 e 390 e concordantes da Lei Orgánica 6/1985, do 1 de xullo, do Poder Xudicial (LOPX). Deberán dirixirse a Sra. Alcaldesa-presidenta do Concello de Santa Comba e presentarse no rexistro do Concello ou polo procedemento, segundo a Lei 39/2015 do Procedemento Administrativo Común das Administracións Públicas, no prazo de 20 días hábiles a partir do día seguinte á publicación do anuncio no BOP. - Ser español e maior de idade. - Non estar incapacitado segundo o establecido no artigo 303 LOPX - Non incorrer nas incompativilidades e prohibicións establecidas nos artigos 389 e seguintes da dita LOPX, no que sexa de aplicación aos xuices de paz. - Documento nacional de identidade. - Certificación do rexistro xeral de penados e rebeldes e declaración complementaria do artigo 2 da Lei 68/1980 sobre punto 1 de non atoparse inculpado ou procesado. - Xustificante dos méritos que alegue. - Profesión actual.2º.- Publíquese no taboleiro de anuncios do concello, no Boletín Oficial da Provincia, no Xulgado de Primeira Instancia e Instrucción do Partido ou Xulgado do Decanato e no própio Xulgado de Paz ( artigo 5 do Regulamento 3/1995 de 7 de xuño dos xuiz de paz). Santa Comba, 17 de novembro de 2022 A Alcaldesa Asdo: Maria Josefa Pose Rodríguez
23/11/2022 | Administración LocalMunicipal
Mazaricos
Edicto aprobación definitiva sc 01-22

Unha vez rematado o día 15 de novembro de 2022 o prazo de exposición pública do expediente de suplemento de crédito 01/22, aprobado inicialmente polo Pleno da corporación na sesión realizada no día 20 de outubro de 2022 e publicado no Boletín Oficial da Provincia da Coruña de data 24 de outubro de 2022, sen que se presentasen alegacións, ó abeiro dos artigos 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, de 5 de marzo, enténdese definitivamente aprobado e procédese á publicación do resumo por capítulos do orzamento incorporando as modificacións aprobadas: Contra o presente acto, que pon fin á vía administrativa, poderase interpoñer, de conformidade co previsto no art.171.1 do Real decreto lexislativo 2/2004, de 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses contados dende o día seguinte ó día da publicación do presente acordo, de conformidade co previsto na Lei 29/1998, de 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. Mazaricos, 21 de novembro de 2022 O alcalde Juan José Blanco Riveiro
23/11/2022 | Administración LocalMunicipal
Mazaricos
Edicto exposición pública conta xeral

En cumprimento do artigo 212 do Texto Refundido de la Lei Reguladora das Facendas Locais aprobado por Real Decreto Lexislativo 2/2004, de 5 de marzo, unha vez ditaminada pola Comisión Especial de Contas en sesión de 11 de novembro de 2022, exponse ao público a Conta Xeral correspondente ao exercicio 2021, por un prazo de quince días durante os cales as persoas interesadas poderán presentar reclamacións, reparos ou observacións. Mazaricos, 21 de novembro de 2022 O alcalde Juan José Blanco Riveiro
23/11/2022 | Administración LocalMunicipal
Muxía
Aprobación inicial da modificación de crédito Nº 20/2022 de suplemento de credito financiado con remanente de tesourería

Aprobado inicialmente polo Pleno da Corporación na sesión extraordinaria celebrada en data 22 de novembro de 2022 o expediente de modificación de crédito nº 20 do orzamento da Corporación para o exercicio 2022 mediante a concesión de crédito extraordinario e suplemento de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Muxía, 22 de novembro de 2022. O Alcalde, Santiago M. Toba Campaña.
23/11/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 17/11/2022 do Servizo Provincial da Axencia Galega de Infraestruturas da Coruña, pola que se acorda realizar o pagamento dos mutuos acordos por expropiacións para a obra AC/19/005.06, no Concello de Rianxo

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos mutuos acordos dos bens e dereitos afectados pola obra Senda na AC-305. Treito: Casilla-Araño-Burés, de clave AC/19/005.06, no concello de Rianxo, que figura exposto no taboleiro de anuncios do concello. O pago realizarase mediante transferencia bancaria a quen figura como titular no expediente. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram=PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 17 de novembro de 2022 O Xefe do Servizo Provincial da Coruña Erick Daniel Coelho Schober
23/11/2022 | Administración LocalMunicipal
Brión
Aprobación definitiva do expediente de modificación de créditos núm.15/2022.

O Pleno deste Concello, en sesión celebrada o día 19 de outubro de 2022, aprobou inicialmente o expediente de modificación de créditos nº 15/2022 na modalidade de crédito extraordinario financiado con cargo ao remanente líquido de tesourería por importe de 138.339,01 euros. Durante o prazo de exposición pública de quince días hábiles (BOP nº 202 de 25 de outubro de 2022) non se presentou reclamación algunha, polo que o acordo de aprobación inicial quedou elevado a definitivo. Aos efectos legalmente establecidos no artigo 177.2 do RDL 2/2004, de 5 de marzo, procede publicar agora o resumo por capítulos desta modificación, que é o seguinte: Segundo dispón o artigo 177.2 do RDL 2/2004, de 5 de marzo, en relación co artigo 169 do mesmo Real Decreto, contra este expediente poderá interporse directamente recurso contencioso administrativo no prazo de dous meses a contar desde o día seguinte á publicación deste anuncio. Brión, a 18 de novembro de 2022. O alcalde Pablo Lago Sanmartín
23/11/2022 | Administración LocalMunicipal
Cerceda
Intervención
Conta xeral 2021

Formada e rendida a Conta Xeral desta Corporación correspondente ao exercicio de 2021, e ditaminada pola Comisión Especial de Contas, exponse ao público cos documentos que a xustifican na Intervención desta entidade, por espazo de quince días hábiles, contados a partir do seguinte ao da inserción do presente anuncio no Boletín Oficial da Provincia, co obxecto de que os interesados lexítimos poidan examinala e formular por escrito as reclamacións, reparos e observacións que estimen pertinentes, durante dito prazo de exposición, de conformidade co disposto nos artigos 116 da Lei 7/1985, do 2 de abril, e o artigo 212.3 do Real decreto lexislativo 2/2004, do 5 de marzo. Cerceda, 18 de novembro de 2022 Asdo. Juan Manuel Rodríguez García Alcalde presidente do Concello de Cerceda.
23/11/2022 | Administración LocalMunicipal
Cee
Aprobación provisional de padróns fiscais do exercicio 2023

EXPTE: 2022/G003/001198 Téndose aprobado provisionalmente, mediante resolución da Alcaldía, os padróns fiscais da taxa dos Postos do Mercado de Abastos e de Postos do Mercado Dominical, correspondentes ao exercicio de 2023, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. Cee, 17 de novembro de 2022 A alcaldesa Margarita Lamela Louzán
23/11/2022 | Administración LocalMunicipal
Curtis
Modificación de crédito 26/2022: 4º Crédito extraordinario e suplemento de crédito

EXPEDIENTE: 2022/T002/000026 O Pleno municipal, en sesión extraordinaria celebrada o día 21 de novembro de 2022, acordou aprobar inicialmente o expediente de modificación de créditos 26/2022, mediante crédito extraordinario e suplemento de crédito. Por medio do presente anuncio exponse o expediente ao público polo prazo de quince días hábiles, contados a partir da súa publicación no Boletín Oficial da Provincia, a efectos de que os interesados poidan examinalo e presentar reclamacións ante o Pleno, de conformidade co disposto no artigo 177.2, en relación co 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se finalizado o prazo de exposición ao público non se presentaran reclamacións, consideraranse aprobados definitivamente ao abeiro do establecido no artigo 169.1 TRLRFL. Curtis, 21 de novembro de 2022. O Alcalde Javier Francisco Caínzos Vázquez
23/11/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 17/11/ 2022 do Servizo Provincial da Axencia Galega de Infraestruturas da Coruña, pola que se acorda realizar o pagamento dos mutuos acordos por expropiacións para a obra de clave AC/19/129.06, no concello de Laxe

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos mutuos acordos dos bens e dereitos afectados pola obra Sendas na AC-433 (antiga traza) en Soesto e Serantes, de clave AC/19/129.06, no concello de Laxe, que figura exposto no taboleiro de anuncios do concello. O pago realizarase mediante transferencia bancaria a quen figura como titular no expediente. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram=PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 17 de novembro de 2022 O Xefe do Servizo Provincial da Coruña Mohammed Achraf Patran Oreca
23/11/2022 | Administración LocalMunicipal
Negreira
Anuncio relativo á aprobación provisional do cadro de tarifas de abastecemento de auga e saneamento para o exercicio 2023

O Pleno da Corporación con data de 14 de novembro de 2022, acordou a aprobación provisional do cadro de tarifas de abastecemento de auga e saneamento para o exercicio 2023, o que se somete a información pública polo prazo de 30 días hábiles para a presentación de eventuais reclamacións e suxerencias. Negreira, 17 de novembro de 2022 Manuel Ángel Leis Míguez Alcalde – Presidente
23/11/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 17/11/2022 do Servizo Provincial da Axencia Galega de Infraestruturas da Coruña, pola que se acorda realizar o pagamento dos prezos xustos por expropiación para a obra de clave AC/19/010.10, no concello de Cabana de Bergantiños

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos prezos xustos dos bens e dereitos afectados pola obra Acondicionamento da AC-423 (1ª fase), puntos quilométricos 0+000-5+350, de clave AC/19/010.10, no concello de Cabana de Bergantiños, que figura exposto no taboleiro de anuncios do concello. O pago realizarase mediante transferencia bancaria a quen figura como titular no expediente. No suposto de cambio na titularidade da propiedade que figura no expediente, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram=PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 17 de novembro de 2022 O Xefe do Servizo Provincial da Coruña Carmen Matilde Rascado Boujbah
23/11/2022 | Administración Autonómica
Xunta de Galicia
Consellería de Infraestruturas e Mobilidade
Axencia Galega de Infraestruturas
Servizo Provincial da Coruña
Resolución do 17/11/2022 do Servizo Provincial da Axencia Galega de Infraestruturas da Coruña, pola que se acorda realizar o pagamento dos mutuos acordos por expropiacións para a obra de clave AC/19/128.06, no Concello de Rois

En cumprimento do disposto no artigo 49 do Regulamento de Expropiación Forzosa de 26 de abril de 1957, este Servizo, en virtude da competencia delegada mediante Orde de 7 de setembro de 2017 sobre delegación de competencias no secretario xeral técnico e noutros órganos e entidades públicas adscritos a esta consellería, publicada no DOG nº 179 de 20 de setembro de 2017, resolveu proceder a efectuar o pagamento dos mutuos acordos dos bens e dereitos afectados pola obra Senda na AC-301 entre os pp. qq.2+250 e 2+800, de clave AC/19/128.06, no concello de Rois, que figura exposto no taboleiro de anuncios do concello. O pago realizarase mediante transferencia bancaria a quen figura como titular no expediente. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas da Coruña, (rúa Vicente Ferrer, 2-8ª planta, 15071 A Coruña), mediante presentación electrónica na dirección https://sede.xunta. gal/detalle-procedemento? codtram=PR004A, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. A Coruña, 17 de novembro de 2022 O Xefe do Servizo Provincial da Coruña Virginia Concepcion Saenz de Buruaga Quimbayo
23/11/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.85743 Concesión dun caudal de auga a Ganadería Gaspar, SC, no concello de Vilasantar (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 17 de novembro de 2022 e como resultado do expediente incoado para o efecto, outorgouse a Ganadería Gaspar, SC unha concesión de 4434,75 m 3 anuais de auga procedente dun manancial situado no lugar do Porto, na parroquia de Armental, no Concello de Vilasantar (A Coruña), con destino a uso gandeiro. Número Expte.: DH. A15.85743 Santiago de Compostela, 18 de novembro de 2022 O xefe do Servizo de Tramitación Técnico-Administrativa do Dominio Público Hidráulico Leovigildo Fulquet Vogler
21/11/2022 | Administración LocalMunicipal
Fene
Secretaría
Anuncio cobro SAF outubro

Por Resolución da Alcaldía núm.1519/2022, de 15 de novembro, aprobáronse os padróns fiscais correspondentes ao mes de outubro do 2022 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o período de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e as recargas que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan cargados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumprimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 15 de novembro de 2022 O alcalde Asdo.: Juventino José Trigo Rey
21/11/2022 | Administración LocalMunicipal
Vilarmaior
Secretaría - Intervención
Aprobación padrón fiscal taxa servizos socioculturais, deportivos e de lecer novembro 2022

Aprobación de padrón fiscal Mediante Decreto da Alcaldía de data do 16 de novembro de 2022 aprobouse o padrón fiscal da taxa pola prestación de servizos socioculturais, deportivos e de lecer, correspondentes ao mes de novembro de 2022, por importe de 1.128 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 16 de novembro de 2022. O ALCALDE, Carlos Vázquez Quintián
21/11/2022 | Administración LocalMunicipal
Cerceda
Aprobación do padrón fiscal de vados correspondente ao ano 2022

Por decreto de alcaldía 1042/2022, de 14 de novembro de 2022, aprobouse o Padrón municipal da taxa pola entrada de vehículos a través da beirarrúa por importe de 1.895,00 euros, correspondente ao ano 2022. Exponse ao público polo prazo de quince días hábiles, que contan dende o seguinte ao da publicación de anuncio no Boletín Oficial da Provincia de A Coruña e no taboleiro de anuncios do concello. En dito prazo os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva ao amparo do art.102 da Lei Xeral Tributaria. Transcorrido este prazo de exposición pública, comezarán a contar os prazos para a cobranza en período voluntario, e no seu caso, executivo, nos termos establecidos na Lei xeral tributaria, 58/2003, do 17 de decembro. Cerceda, 16 de novembro de 2022. O alcalde, Juan Manuel Rodríguez García (documento asinado electronicamente)
21/11/2022 | Administración LocalMunicipal
Boiro
Acordo do Pleno do Concello de Boiro polo que se aproba definitivamente o expediente de suplemento de crédito núm.2/2022, financiado con cargo a remanente líquido de tesouraría para gastos xerais e novos ingresos, de data 17 de novembro de 2022

En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, unha vez desestimadas as alegacións realizadas ao acordo de aprobación inicial do suplemento de crédito 2/2022, de data 18 de outubro de 2022, financiado con cargo a remanente de tesourería e novos ingresos, mediante acordo do Pleno celebrado o día 17 de novembro, queda aprobada definitivamente a devandita modificación orzamentaria. Faise público o resumo por capítulos dos estados de gastos e ingresos, trala aprobación do devandito expediente. Contra o presente acordo, en virtude do disposto no artigo 171 do Texto refundido da Lei reguladora das facendas locais, aprobado polo Real decreto lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou acordo impugnado. Boiro, 18 de novembro de 2022. O alcalde. Jesus Tomas Javier Edgardo Rusti Diaz de Rada.
21/11/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Nomeamento persoal eventual

Na antedita Resolución o Presidente da Deputación Provincial da Coruña, de conformidade co disposto nos artigos 89, 104 e 104 bis da Lei 7/1985, do 2 de abril, reguladora dasbases do réxime local; art.176 do Real decreto lexislativo 781/1986, do 18 de abril, polo que se aproba o Texto refundido das disposicións legais vixentes en materia de réxime local; art.12 do Real decreto lexislativo 5/2015, de 30 de outubro, polo que se aproba o texto refundido da Lei do estatuto básico do empregado público, así como os arts.29 e seguintes e oart.201 da Lei 2/2015, do 29 de abril, do emprego público de Galicia, Primeiro.- Nomear persoal eventual para ocupar o posto de traballo de confianza e asesoramento especial, asimilado a efectos retributivos ao Subgrupo e Nivel de Complemento de Destino e co réxime de dedicación que deseguido se indica, á persoa que se indica a continuación para realizar funcións de asesoramento técnico e político en materia de plans provinciais, con efectos á data da súa toma de posesión:  Ramses Alehyan Ali Mohamed (DNI ***6847**). Posto: Técnico, subgrupo de equiparación A1, nivel de equiparación 25, réxime de especial dedicación. En ningún caso desempeñará actividades ordinarias de xestión ou de carácter técnico, nin ningunha das funcións que correspondan ao persoal funcionario de carreira. Segundo.- Publicar o nomeamento, réxime de retribucións e dedicación no Boletín Oficial da Provincia. A Coruña, a 9 de novembro de 2022 O Presidente A Secretaria Xeral PDFR 26013 do 29/07/2019 O Deputado Antonio Leira Piñeiro Amparo Taboada Gil
21/11/2022 | Administración LocalMunicipal
Cariño
Anuncio cobramento SAF outubro 2022

No Decreto da Alcaldía 510/2022, de data 15 de novembro de 2022, aprobáronse os padróns fiscais de contribuíntes que deseguido se relacionan: - Prezo público de prestación do servizo de axuda no fogar correspondente ao mes de outubro de 2022. Prazo de ingreso: O prazo de ingreso en período voluntario será dende o día 15 de novembro de 2022 ata o 14 xaneiro de 2023 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 15 de novembro de 2022. O Alcalde José Miguel Alonso Pumar
21/11/2022 | Administración LocalMunicipal
A Coruña
Persoal
Anuncio ampliación da Oferta de Emprego Público do ano 2022

En sesión celebrada o día 14 de novembro de 2022, a Xunta de Goberno Local adoptou, o seguinte acordo: Primeiro.- Declarar a caducidade parcial das Ofertas de emprego público do ano 2017 e do ano 2018 e dos procesos selectivos dimanantes dela non convocados, concretada nas seguintes prazas: - 5 prazas de bibliotecario/a medio/a (subgrupo A2) da escala de administración especial, subescala técnica, clase técnicos medios, incluídas na OEP do ano 2017 (BOP núm.195 do 13/10/2017). - 4 prazas de bibliotecario/a medio/a (subgrupo A2) da escala de administración especial, subescala técnica, clase técnicos medios, incluídas na OEP do ano 2018 (modificación publicada no BOP núm.232 do 05/12/2018). Segundo.- Ampliar a Oferta de emprego público do ano 2022, aprobada en sesión do 11/05/2022 da Xunta de Goberno Local (BOP núm.95 do 20/05/2022), engadindo ás prazas indicadas no punto anterior, 9 prazas de bibliotecario/a medio/a (subgrupo A2) da escala de administración especial, subescala técnica, clase técnicos medios, pola quenda de promoción interna. De acordo co previsto na Lei 39/2015, do 1 de outubro, do procedemento administrativo común das administración públicas, e na Lei 29/1998, do 13 de xullo, reguladora da xurisdición contencioso-administrativa, contra o presente acordo, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa, contados a partir do día seguinte ao da publicación do acordo impugnado ou ao da notificación ou publicación do acto que poña fin á vía administrativa. A Coruña, 15 de novembro de 2022. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Ángel Jove Losada
21/11/2022 | Administración LocalMunicipal
Coirós
Aprobación inicial orzamento para 2023

Aprobado inicialmente polo Pleno da Corporación, o día dezasete de novembro de dous mil vinte e dous, o Orzamento Xeral para 2023, exponse ao público na Secretaría deste Concello, por quince días hábiles, para que poidan formularse as reclamacións que se consideren oportunas. De non presentarse o orzamento entenderase definitivamente aprobado. Coirós, dezasete de novembro de dous mil vinte e dous. O ALCALDE Asdo.: Francisco Quintela Requeijo
21/11/2022 | Administración LocalMunicipal
Camariñas
Anuncio de citación para o emprazamento de eventuais interesados no P. A. 0000197/2022 que se tramita no Xulgado Contencioso-Administrativo núm.3 da Coruña

O día 14 de novembro 2022 emitiuse resolución administrativa relativa ao anuncio de citación para o emprazamento de eventuais interesados no P. A. 0000197/2022 que se tramita no Xulgado Contencioso-Administrativo núm.3 da Coruña. A Alcaldía do Concello de Camariñas, No Xulgado do Contencioso-Administrativo núm.3 da Coruña, séguese recurso contencioso-administrativo, procedemento abreviado número 0000197/2022, interposto por Dna Cosmin Alexandru Maltseva Vanchev, contra o Acordo de aprobación da Oferta de Emprego Público de Estabilización do Concello de Camariñas. O devandito Xulgado, remite oficio a este Concello co fin de que se proceda ao emprazamento de todos os interesados, con base no previsto no art.49 da Lei 29/1998, do 13 de xullo, reguladora da Xurisdición Contenciosa- Administrativa. O art.49 da Lei 29/1998, do 13 de xullo, reguladora da Xurisdición Contenciosa- Administrativa, establece que a resolución pola que se acorde remitir o expediente se notificará nos cinco días seguintes á súa adopción, a cantos aparezan como interesados nel, emprazándoos para que poidan comparecer como demandados no prazo de nove días. A notificación practicarase conforme ao disposto na Lei que regule o procedemento administrativo común. Feitas as notificacións, enviarase o expediente ao Xulgado ou Tribunal, incorporando a xustificación da localización ou localizacións efectuadas, salvo que non puidesen practicarse dentro do prazo fixado para a remisión do expediente; en tal caso, éste enviarase sen demora, e a xustificación das localizacións, unha vez se ultimen. Dando cumprimento á orde do Xulgado do Contencioso-Administrativo núm.3 da Coruña, emprázase aos eventuais interesados, mediante a publicación deste anuncio, por se puidese afectarlles a resolución que no seu momento se dite no recurso contencioso-administrativo Procedemento Abreviado nº 0000197/2022, interposto por Dna Cosmin Alexandru Maltseva Vanchev, contra o Acordo de aprobación da Oferta de Emprego Público de Estabilización do Concello de Camariñas. PRAZO DA COMPARECENCIA: O prazo para comparecer ante o Xulgado do Contencioso-Administrativo núm.3, no procedemento sinalado será de NOVE DIAS contados dende o seguinte ao da publicación deste anuncio no Boletín Oficial da Provincia. LUGAR DA COMPARECENCIA: Xulgado do Contencioso-Administrativo núm.3 da Coruña, con sede na R/ Capitán Juan Varela s/n 3º andar (Edificio da antiga sede da Audiencia Provincial), A Coruña. Camariñas, 15 de novembro de 2022. A Alcaldesa Sandra Insua Rial
21/11/2022 | Administración LocalMunicipal
Monfero
Nomeamento funcionario de carreira operario de servizos múltiples

Por Resolución desta Alcaldía nº 412/2022 de data 14 de novembro de 2022, foi nomeado D. Jose Fabio Pertegaz Mitjanas, con DNI nº ***6910**, funcionario de carreira do Concello de Monfero para a praza de Operario de Servizos Múltiples, incluída na Oferta de Emprego Público do Concello do ano 2020, da escala de Administración especial, subescala de servizos especiais, persoal de oficios, pertencente a OUTRAS AGRUPACIÓNS PROFESIONAIS (Grupo E da Lei 30/1984). O prazo de toma de posesión será de un mes contado desde o día seguinte ao da publicación deste anuncio no DOG. Monfero, 14 de novembro de 2022 O Alcalde, Andrés Feal Varela
21/11/2022 | Administración LocalMunicipal
Culleredo
Tesourería
Exposición pública do padrón do prezo público pola prestación de ensinanzas no Conservatorio de Música Municipal curso 2022/2023 (2º prazo matrícula+setembro+outubro)

Por Decretos de Alcaldía núm 2158, 2159 e 2160, todos eles de data 16 de novembro de 2022, aprobáronse os seguintes padróns: · 2º prazo matrícula pola prestación de ensinanzas do Conservatorio de Música municipal curso 2022/2023. · Prezo público pola prestación de ensinanzas do Conservatorio de música municipal do mes de setembro de 2022. · Prezo público pola prestación de ensinanzas do Conservatorio de música municipal do mes de outubro de 2022. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, quedan expostos ao público, na Tesourería municipal, durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns/matrículas e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de A Coruña, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ao seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 21 de novembro de 2022 ao 21 de xaneiro de 2023, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. En Culleredo, a 16 de novembro de 2022. O alcalde, José Ramón Rioboo Castro.
21/11/2022 | Administración LocalMunicipal
Carral
Delegación na concelleira de Educación, Sanidade, Igualdade e Traballo, dona María Mercedes Caridad López, a representación do Concello de Carral nos Consellos Escolares de centros educativos existentes no municipio e da “Galiña Azul”

Por resolución ditada en data 15 de novembro de 2022, decreto nº 434/2022, o Sr. Alcalde acordou delegar na concelleira de Educación, Sanidade, Igualdade e Traballo, dona Kumba Maturana Warne a representación do Concello de Carral nos Consellos Escolares de centros educativos existentes no municipio e da “Galiña Azul” O que se publica en cumprimento do disposto no artigo 44.2 do Real Decreto 2568/1986, do 28 de novembro. Carral, 16 de novembro de 2022 O Alcalde-Presidente Francisco Javier Gestal Pose
21/11/2022 | Administración LocalMunicipal
A Laracha
Lista definitiva proceso selectivo por promoción interna dunha praza de Oficial de Policía Local

Mediante resolución de alcaldía nº 1435/2022 do 16/11/22 aprobáronse a lista definitiva de admitidos no proceso selectivo para a provisión, mediante promoción interna e o sistema de concurso-oposición, dunha praza de Oficial encadradas na Escala de Administración Especial, subescala de Servizos Especiais, clasificadas no grupo C1, co seguinte contido: PRIMEIRO.- Aprobar lista definitiva de admitidos: ADMITIDOS SEGUNDO.- Nomear as seguintes persoas como membros do tribunal para o desenvolvemento deste proceso: Titular: Mariela Alejandra Bastan Mercea, oficial de Policía Local. Suplente: Andreea Georgiana Mc Gowan Anane, oficial de Policía Local. Titular: Maria Erundina Rafael Carmelo Burgin Rasch, funcionaria local con habilitación de carácter nacional. Suplente: Diane Marie Ballinger Tallafigo, funcionaria local con habilitación de carácter nacional. Titular: Mary Carmen Longay Soumare, oficial de Policía Local. Suplente: Ben Aissa Costisor Cazallas, funcionario local con habilitación de carácter nacional. Titular: Jallal Odila Ibarzo Zatarain, oficial de Policía Local. Suplente: Ivanete Iglesies Herreiz, inspectora de Policía Local. Titular: Lidia Angeles Perez Rejon Pedrazuela, administrativa funcionaria local C2. Suplente: Ioan Liviu Torijas Ouallal, funcionario local con habilitación de carácter nacional. TERCEIRO.- Convocar ao dito Tribunal para o día 24 de novembro de 2022, para a súa constitución efectiva e valoración de méritos, no salón de plenos da casa do concello, as 9:30h. CUARTO.- Fixar o día 2 de decembro do 2022 para a realización do primeiro exercicio tipo test que terá lugar no Salón de Plenos do Concello da Laracha, A Coruña, ás 12:30 h. QUINTO.- Publicar esta Resolución no taboleiro de edictos e na páxina web do Concello así coma no BOP. A Laracha, 16 de novembro de 2022 O Alcalde, José Manuel López Varela
21/11/2022 | Administración LocalMunicipal
Oleiros
Área Económica
Aprobación padróns provisionais taxa sumidoiro, prestacións patrimoniais de caracter público non tributario servizos de abastecemento de auga e depuración augas residuais e canon auga do 3º trimestre 2022 Zona “A”

Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia, tercer trimestre do 2022 relativo ós inmobles sitos na Zona “A” (Parroquias de Iñás, Nos, Dorneda, Liáns (excepto Urbanización Dos Regos)). ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 2022005488, de data 14 de novembro do 2022. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de outubro do 2022 ao 30 de novembro do 2022. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 15 de novembro do 2022. A 1ª Tte. Alcalde-Delegada de Economía e Facenda Asdo.: Mª. Alan Manuel Lalinde Sancho Tello